Cinefòrum: Trans Lovers
2016-10-01 18:00 - 20:00 (Europe/Andorra) | Catalunya
Visionat i debat a partir del documental britànic Trans Lovers. Ens acompanyarà Olga Viñuales, antropòloga i professora de la Universitat de Barcelona.
Trans Lovers és un original documental sobre homes que es descriuen com a heterosexuals i que van organitzar-se per declarar el seu amor i desig per dones trans.
Organitza: Grup d’Amics Gais LGTBI

Dia Mundial de la Salut Mental
2016-10-10 17:00 - 19:00
Visionarem el documental: “Retrats”, protagonitzat per persones amb malaltia mental on la pintura és l’eina per a la seva millora i integració social, lluny de la visió estigmatitzada de la esquizofrènia.
Al acabar farem un cinefòrum on podrem intercanviar opinions i impressions amb una part dels protagonistes; per acomiadar la jornada un convidem al pica pica final.
Organitza: Club Social Cap Endavant (AREP)

Cinefòrum: "Tupac Amaru, algo está cambiando"
2016-10-21 19:00 - 21:00
El Col·lectiu Cultural de Cinema Popular de Sant Andreu estrena temporada de cinefòrums a l’Ateneu!
‘Tupac Amaru. Algo está cambiando’ és un documental argentí, dirigit per Magalí Buj i Federico Palumbo, que parla sobre la Organización Barrial Túpac Amaru fundada per la dirigent argentina Milagro Sala a la província de Jujuy, al nord del país.

El cinefòrum serà conduït pels ponents Mónica Muro Fresco i Sergio Zenón Manin, integrants del “Comité por la libertad de Milagro Sala-Barcelona”
Organitza: CCCP Sant Andreu i “Comité por la libertad de Milagro Sala-Barcelona”

Cinefòrum d’art: Renoir
2016-10-24 19:00 - 21:00
Auguste Renoir, en l’ocàs de la seva vida, està turmentat per la pèrdua de la seva esposa, els dolors artrítics i la notícia que el seu fill Jean ha estat ferit en la guerra. No obstant això, quan una jove entra al seu món, el pintor se sent amo d’una nova energia. Radiant de vida, bellíssima, Andrée es convertirà en la seva última model.
Organitza: Grup Pintors de Sant Andreu

Audiovisuals d’Alta Muntanya: Laugavegurin (Islàndia)
2016-10-27 20:00 - 22:00
Un 4×4, una tenda de campanya i tres parells de botes de trekking off road són els ingredients que han dut tres amics aventurers a descobrir Laugavegurin, a Islàndia. Una pila d’acudits han convertit el viatge en una aventura que ha combinat natura i risoteràpia.
Laugavegurin és un dels vint millors trekkings del món. Tot i passar l’estiu més fred de les seves vides (el fred a Islàndia no dóna treva ni a l’agost), el viatge els ha ofert tota l’exuberància de la natura, així com contrasts d’allò més esplèndids.
Organitza: Associació Excursionista i Ecologista Cordada
